
Suomi-äidin sylissä on kanervakukkien lem- 
peä runoilija viimeisen leposijansa löytänyt, ja yk- 
simielisenä kansamme siinä tilassa osoitti suruansa, 
kiitollisuuttaan tavalla, joka voittaa nekin liikutta- 
vat juhlallisuudet, millä aikoinaan Runebergiä ja 
* 

Lönnrotia saatettiin heidän ikuiseen lepokam- 
mioonsa. Eikä tunteiden esiintymisessä tällä ker- 



Tämä esitelmä pidettiin Savokaijalaisen osakun- 
nan viikkokokouksessa samana päivänä, jolloin Tope- 
lius haudattiin; sittemmin samaa ainetta täydellisemmin 
keväämpänä 1898 esitettiin iltamassa, jonka savokatjalai- 
set ja viipurilaiset ylioppilaat pitivät Kirjoitus esiintyy 
nyt muistin avulla paperille pantuna, osittain laajenne- 
tussa muodossa. 



taa kuten monesti, oie olhit »ta liioittelua, joka 
niin helposti vasta-avatun haudan partaalla valtaa 
miden; päinvastoin voimme täydellä varmuudella 
luottaa siihen, että vastaiset ajat tässä kohden tuo- 
vat ilmoille paljonkin ylevää ja kaunista sen 
lisäksi, mitä lähin sukupolvi on runoilijavanhuk- 
sessamme nähnyt 

Mutta sellaisen tunteen valaisemiseksi ja täy- 
dentämiseksi voipi olla opettavaa katsastaa taak- 
sepäin menneihin aikoihin, vaikkei silloin vallin- 
nut mieliala olekkaan nykyisen kaltainen, — vaik- 
kapa se joskus suorastaan meidän tunteitamme 
loukkaisikin. Saatte itse päättää, ovatko ne sora- 
äänet, jotka vuosikymmenien takaa kajahtelevat 
korviimme, omansa vähentämään vai enentämään 
meidän kunnioitustamme poistunutta runoruhti- 
nasta kohtaan. Esitän ainetta ilman laajempia tut- 
kimuksia, ainoastaan omien näkemien ja kuule- 
mien avulla. Jos tässä olisin personallisille ha- 
vainnoille antanut suurempaa merkitystä, kuin niille 
oikeutta myöten tulee, voinee tutkimus aikoinaan 
korjata erehdykset. 

Moni teistä muistaa niitä juhlia, joilla vietet- 
tiin 14 päivää tammikuuta 1888, mutta kenties se 
sittenkin on teille uutta, että yleisön kanta runoili- 

jaa kohtaan ei silloin ollut sinnepäinkään niin yksi- 
mielinen kuin meidän päivinämme. Mikäli minä 

saatoin asiaan tutustua, oli eroitusta olemassa juuri 

• 

siUä puolella, joka luulee etupäässä edustavansa 
ruoitsinkielistä kiijallisuutta ja ruotsin kieltä. Hei- 
dän rivinsä osoittivat kylläkin huomattavia auk- 
koja, ja jos ei enää olekkaan helppoa saada juh- 
lissa olleiden nimiä selviUe, voipi toisella tavalla 
sitä varmemmin saada näk3^iin, millainen siihen 
aikaan oli ruotsikiihkoisten mieliala Topeliusta 
kohtaan^ Häneen tähdättyjä syrjäiskuja, salaviit- 
tauksia, jopa törkeätä ivaakin tapaa usein 1880- 
luvun svekomaani-sanomalehdistössä, -— sellaisia 
hyökkäyksiä, jommoisia eräät julkisuuden miehet 
luulevat voivansa pimeät lymypaikasta tehdä 
nimitettyjä henkilöitä vastaan, kunnian vaatimuk- 
sia muka loukkaamatta, kunhan juttu vain on leh- 
den kellariosastossa luettavana. Tapa ei nytkään 
ole tuntematon, mutta esineet ja muoto vaihtelevat. 
Kymmenen vuotta sitten nimimeridd Z. T., kan- 
tajansa iästä ja ansioista huolimatta, sekin oli suo- 
jatonna noita suupaltteja vastaan, joitten rohkeus 
kasvaa samassa määrässä kuin personallinen ja 
julkinen vastuunalaisuus heidän sanoistaan vähe- 
nee tai suorastaan katoaa. 

Mutta silloin kuin Topelius täysinpalvelleena 
erosi yliopistosta, 1870-luvun lopulla, oli asema 
vieläkin pahempi. Jotakuinkin täydellinen puolue- 
ero oli vaikuttamassa, kun yliopiston nuorison puo- 
lelta tahdottiin erityisellä jäähyväisjuhlalla kunnioit- 
taa ylioppilaslaulun tekijää, rakastettua opettajaa. 

Tuuma oli syntynyt . Savokarjalaisessa osa- 
kunnassa ja sai heti kannatusta suomenmielisissä 
ylioppilaissa ja piireissä, — mutta ei muissa. Ko- 
vin nyrpeästi juhlaa toiselta puolen katseltiin — 
varsinkin kun siinä vallinnut isänmaallinen mieli- 
ala ei sitten antanut muistutuksille vähääkään ai- 
hetta. Ennen juhlaa oli levitetty huhuja, että 
muka. tultaisiin Topeliusta kiittämään siitä vain, 
että hän, kun sai Runebergin muistoksi pidetyssä 
suuressa surujuhlassa tulkita yliopiston ja isän- 
maan tunteita, oli lausunut nuo kuuluisat sanat, 
joilla ennusti, että kun kerran syhnyinmaan laulu 
korkeamman kaiun saa, niin laulaja on laulava 
suomen kielellä. En taida liioitella jos lausun, 
että nuo 7 tai 8 sanaa, jotka puhuja silloin, tilai- 
suuden synns^ttämän innostuksen valtaamana kuu- 
luu lisänneen jo valmiiksi kirjoitettuun puheeseensa, 
monella taholla hävittivät sen rakkauden, jonka 
hän pitkän iän vaikutuksella oli saavuttanut. Ei 

haihtunut vuosikymmeniin se katkeruus, jonka 
tämä ennustus ruotsinmielisissä herätti. „Pä finska, 
pä finska" sihisi sata ääntä yli koko juhlasalin, 
kun nuo sanat olivat lausutut; kasvoissa tuli näky- 
viin sama mieliala. Totuudenmukaisesti en edes 
voi lisätä, että runoilija samassa määrässä olisi toi- 
selta puolen voittanut, mitä toisella kadotti. Jos 
ennustus meihinkin teki mahtavan vaikutuksen, 
niin se ei periaatteessa muuttanut kantaamme 
häntä kohtaan, sillä hyvin tiedettiin jo ennestään, 
että Topelius kaikista ruotsiksi kirjoittavista runoi- 
lijoista oli suomalaisin. 

Kun siirrymme vuosikymmenen vieläkin 
kauemmas taaksepäin, tullaan siihen aikaan, jol- 
loin minä nuorena ylioppilaana pääsin yliopiston 
oloja katselemaan. Sellaisista kaukaa tehdyistä 
havainnoista voi tietysti sanoa, etteivät ne ole ai- 
van luotettavia, ' mutta kenties ne sittenkin kuvai- 
levat sitä henkeä, joka silloin kasvavassa polvessa 
oli valloilla. 

Kovin omituiselta 1860-luvulla vallitseva käsi- 
tys tuntui sille, joka ei kodissaan ollut kuullut 
Topeliuksesta muuta kuin hyvää. 

Kolmen osakunnan kannasta sain siihen ai- 
kaan vähän tarkemmin selkoa. En usko, että To- 

peMus pohjalaisessakaan osakunnassa, josta hän 
kumminkin oli lähtenyt, oli erityisessä aivossa pi- 
detty. Alullaan oli juuri svekomanian ja fenno- 
manian kiivas kamppailu, ja osakunta oli sen joh- 
dosta hajonnut kahteen puoliskoon, joskin muo- 
dollisesti sekä — missä toverien kunnia sitä vaati — 
asiallisestikin oltiin ja toimittiin yhtenä miehenä. 
Topeliuksessa ei monikaan tainnut sillä hetkellä 
nähdä edustajaa, jonka tähden kannatti täydellä 
tarmolla innostua. Olihan hän sitäpaitsi tullut länsi- 
suomalaisten inspehtoriksi, siirtyen sillä lailla ulom- 
mas pohjalaisten piiristä. Mutta länsisuomalaisten 
johtavissa piireissä vallitsi omituisen ivallinen henki, 
jonka ylpeätä hymyä vastaan tuskin mikään tai- 
vaassa tai maan päällä oli turvassa. Yliopiston ar- 
voisat isät, ne ne eritotenkin olivat purevan suk- 
keluuden esineinä, eikä osakunnan inspehtori suin- 
kaan tässä kohden jäänyt osaansa saamatta. Mitä 
vihdoin uusmaalaisiin tulee, joita minä puolestani 
osakuntalaisena paraiten saatoin seurata, oli asia 
vieläkin selvempi — ja Topelius vielä vähemmin 
kunnioitettu. Wilhelm Grefberg vainaja oli oikeas- 
taan se, joka nuorten viikinkien kantajoukkoa johti 
ja edusti, ja peräti harvoin hän olisi kunnioittanut 
Topeliusta mainitsemalla hänen oikeata nimeänsä- 

kään. ^Kyrktuppen" tahi lyhyyden vuoksi „Tup- 
pen*" oli se nimi, jolla tämä «ruotsalaisen sivistyk- 
semme" valtapylväs, kiilto terävissä silmissään ja 
äänessä vihansekaista ylenkatsetta, säännöllisesti 
mainitsi sitä miestä, joka oli määrätty vuosisadan 
loppuun pitämään korkealla ruotsinkielisen runou- 
den lippua Suomenmaassa. 

Enpä uskalla kehua, että olisin itse jättä- 
nyt velkaani maksamatta sille kehitysjaksolle, jol- 
loin nuorukainen on valmis opettajiinsa ja vanhem- 
piin henkilöihin yleensä sovittamaan mitä runoi- 
lija aikoinaan ajatteli vanhasta vänrikistä: 

Tuommoisen suhteen, sen niar ties, 
Min' olin oikein aika mies. 

Mutta sittenkään en pitkiin aikoihin voinut ym- 
märtää, mistä oli alkunsa saanut tuo katkeruuden 
pohjasävel henkilöä kohtaan, jonka vertaista lem- 
peämielisyydessä tuskin saattoi löytää. 

Myöhemmin sain tälle ilmiölle selityksen, 
jahka olin tullut saaneekin tietoja oman lapsuuteni 
ajan oloista, — siitä ajasta, joka meille tavallisesti 
on kaikista vierain, koska siitä tavallisesti ei löydy 
kirjallisia esityksiä eikä omat havainnotkaan niin 

pitkälle ulotu. Hämmästyen sain silloin kuulla, 
että aikoja oli oUut, jolloin Topeliusta vastaan 
vähimmättäkään epäilyksettä oli viskattu — isän- 
maankavaltajan nimi. 

Niin aiheeton, suorastaanpa mieletön on tämä 
syytös, ettei hevillä voi uskoa yhdenkään järke- 
vän ihmisen voineen moiselle panettelulle luotta- 
musta antaa. Tä3^tynee siis tässä tuoda todistuk- 
sia esiin, että todellakin aikoinaan on moisia jut- 
tuja totena pidetty. Häpeä lankee solvaajan eikä 
solvatun niskoille; ei siis voine paheksua, että 
unohduksesta vedetään esille sellaista, mikä ei kos- 
kaan olisi päivän valoa ansainnut. 

Topelius oli keväällä 1854 hakemuksetta tul- 
lut ylimääräiseksi professoriksi nimitetyksi, mel- 
kein samaan aikaan kuin länsivallat julistivat so- 
dan Venäjää vastaan. Kun amiraali Plumridge 
alkoi hävitystyötään Pohjanmaan rannikkokaupun- 
keja vastaan, seurasi Topelius tätä kunniatonta 
yritystä oikeutetulla inholla, ja siinä sanomaleh- 
dessä, Helsingfors Tidningarissa, jota hän ylläpiti, 
ja jossa paraat hänen kertomuksistaan ovat ensin 
päässeet julkisuuteen, hän ilmaisi kantaansa tavalla, 
jota luullaksemme ei voi missään suhteessa sopi- 
mattomaksi katsoa. Numerot 45—47 v. 1854 ovat 

tässä kohden, etupäässä huomioon-otettavat, jos 
tahtoo asiaa yksityiskohdissa tutkia. 

Toisin ajattelivat kuitenkin sen ajan rabu- 
listit, joita kaiketi — päättäen siitä melusta, jonka 
saivat aikaan, — oli jommoinenkin joukko, varsin- 
kin yliopiston kasvavassa polvessa. Marseljeesin 
sävelille oli Topelius vähää ennen tehnyt uudet 
sanat, joissa muun muassa sanottiin, ettemme Ve- 
näjän tähden unohtaisi Ruotsin sivistystä, ja hän 
oli lopettanut innostuneena laulaen: 

Upphöjom tankens svärd 

För andens fria verld! 

För Suomis folk och spräk och land 

Och för dess framtids makt! 

Att brista mä hvart neslig^ band, 

Som det i bojor lagt ' 

Tämän laulun johdosta joku, jolle Topeliuk- 
sen suora ja lojalinen valtiollinen kanta tuntui vas- 
tenmieliseltä, otti runoilijaa vastaan tehdäkseen 
häväistyslaulun, jota laajalle levitettiin käsikirjoi- 



^ Kohottakaamme ajatuksen miekka hengen va- 
paan maailman h3rväksih Suomen kansa, kieli ja maa 
sekä sen tulevaisuus eläkööt! Katketkoon jokainen 
häpeällinen side, joka sen kahlehtii! 

tuksina. Matkien Topeliuksen säkeitä tuo nimetön 
kirjoittaja hänestä sanoo, että hän muka tahtoi 
kurjalla kullallansa („med ^tt usla guld*") soaista 
Suomen poikia Venäjän hopearuplien tähden unoh- 
tamaan Venäjän sortoa. Viittaamalla yllämainittui- 
hin sanomalehtinumeroihin pannaan sitten seuraa- 
vat sanat Topeliuksen suuhun, hänen oikeana kan- 
tanansa muka: 

»Hvad bätar frihet bär 

Om pungen tomer är! 

Nej, lif och frihet, folk och land 

Pä denna jordens ring 

Mot välständ, bergning, titlar, band 

Betyder higenting.» * 

Ja haltioihinsa näin päästyänsä tuon häväis- 
tyslaulun tekijä kysyy, minkä nimen Topeliuksen 
laulu ansaitsee, vakuuttaen omasta muka „suoma- 
lacsesta*" sydämestään, että se oli tuskasta pakah* 
tumaisillaan. Ja täydelliseen raivoon hän lopulta 
tulee, huutaen omaan kysymykseensä vastaukseksi : 



1 »Mihinkä vapaus tässä hyödyttää, jos kukkaro 
on tyhjä! £i, elämä ja vapaus, kansa ja maa täällä maan 
päällä ei merkitse mitään toimeentulon, varallisuuden, 
arvonimien ja tähtien rinnalla. « 

FÖrrädare en man 

Som han blott nämnas kan. 

I slafviskt sxnickers tjenst han viii 

Framkrypa sinä dar. 

Hans namn, hans bragd hör skammen tili, 

Med nesa lefver qvar. * 

Tätä pitemmälle tuskin voi mennä, enkä 
katso tarpeelliseksi tuoda enemmän todistuksia esille 
osoitteeksi, että Topelius 1850-luvulla, vaikkei hän 
silloin enemmän kuin myöhemminkään suoranai- 
sesti ollut osallisena valtioelämässä, sittenkin on 
saanut valtiollisen vihan pikarin tyhjentää sakkaan 
asti, Olkoon että tuota katkeruutta etupäässä löy- 
tyi yliopiston ja Helsingin piireissä, mutta siihen 
aikaan ne paljon täydellisemmin kuin nykyänsä 
edustivat sivistynyttä yleisöä. Ja jos runoilija myö- 
hemmin saikin lohdutusta ja hyvitystä kokonaisen 
kansan rakkaudessa, niin moisen vääryyden muis- 
tot eivät tietysti pitkänkään elämän kuluessa voi- 
neet täydelleen unohtua. 



^ Kavaltajaksi vaan hänen kaltainen mies on mai- 
nittava. Orjallisen imartelun palveluksessa hän tahtoo 
koko elinaikanaan madella. Hänen nimensä, hänen toi- 
mensa on häpeän oma; halveksittuna se eläköön. 



II 



II. 



Olette sanotusta toivoakseni saaneet käsitystä 
siitä, miten n. s. kansansuosio voi olla vaihteleva. 
Korkeimman huipun ja syvimmän kuilun välillä 
ei ole sen pitempi matka, kuin että Topelius on 
miespolven ajassa voinut nousta laaksosta kukku- 
lalle. Toiselle, jolla ei ole hänen ansioitansa, tuom- 
moinen kohoaminen tietysti olisi ollut melkoista 
vaikeampi, jos mahdollinenkaan, mutta esimerkki 
joka tapauksessa osoittaa, miten todenperäinen on 
tuo muinaisroomalainen lauselma: opinionunt corn- 
menta delet dies, päiväkausi yleisen mielipiteen 
päätöksen kumoo. 

Mutta tässä asiassa pysyäksemme voinette 
syystä kysyä : kuinka se on mahdollista, että To- 
peliuksen suuret ansiot niin kauan jäivät täyttä 
tunnustusta saamatta. Olihan hän jo 1850-luvulla 
kaunokirjallisen tuotannon kautta, osaksipa tieteel- 
lisilläkin esityksillä voittanut niin huomattavan sijan 
kirjallisuushistoriassamme, että sitä jokainen oli vel- 
vollinen tunnustamaan. Eivätköhän edes järke- 
vimmät ole heti noita ansioita tunnustaneet? 

Epäilemättä he sen tekivät, ja jos aina voisi 
ottaa huomioon tuon hyvän säännön, että ääniä 
on arvonsa mukaan punnitseminen eikä vain yk- 
kösinä laskeminen, niin Topelius kyllä oli saavut- 
tanut ansaitun tunnustuksen ennenkuin 70:nnen 
ikävuotensa saavutti. Mutta vasta jälkimaailma 
voipi seuloa ansiot niin, että monet arvottomat 
ykköset jäävät unohdukseen, samassa kuin muu- 
tamat harvat henkilöt merkitykseltään kasvavat. 
Mitä Topeliukseen tulee on sitäpaitsi huomattava, 
että hän harvinaisessa määrässä sai suuren osan 
aikaansa seisoa vielä suurempien varjossa^ 

Runoilijana, sanomalehtimiehenä, historioitsi- 
jana, nuorison kasvattajana Zacharias Topelius 
etupäässä on tehnyt nimensä tunnetuksi.! Katsel- 
kaamme missä asemaassa hän kussakin suhteessa 
on ollut. 

Tämän vuosisadan keskipalkoilla oli kansal- 
lamme kaunokirjallinen sankariaika, jommoista 
emme uskalla toivoa piankaan palaavaksi. Rune- 
berg, Cygnaeus, Stenbäck, Topelius seisoivat mel- 
kein yhtaikaa täydessä voimassaan; samaan pol- 
veen oli myöskin aikaisemmin! poistemmattu Ner- 
vanderj kuulunut,, ja nuorempien joukossa Weck- 
sell oli ikätovereitansa päätä korkeampi. Harvi- 

naisen runsaasti Luoja siis oli runonlahjoja silloin 
suonut kansalle, jonka koko lukumäärä ei vielä 
noussut kahteen miljoonaan. 

Mutta tässä kävi kuten rikkaan perillisen, 
joka ilman omia ponnistuksiaan on varallisuutta 
saanut: hän unohtaa kokonaan, että noista aar- 
teista voi tulla loppu ennenkuin hän tietääkään. 
Maamme laulajalie yleisö kyllä antoi täyden tun- 
nustuksen, se oli ti^ty, ja Stenbäckin syvämiet- 
teistä runoutta pidettiin arvossa, vaikka hän tosin 
aina jäi useimmille vieraaksi. Cygnaeuksen omi- 
tuinen nero ja naivisella itsetietoisuudella esiintyvä 
mahtipontisuus, ne ne takasivat hänelle suuren, jos 
kohta ohimenevän suosion, varsinkin yliopiston 
nuorisossa. Mutta Topeliuksen vaatimaton, ujo 
runotar sai toistaiseksi saman kohtalon kuin kan- 
kaan kanervakukat, joita hän niin hellästi rakasti: 
se sai vähemmän tunnustusta kuin ansaitsi. Tu- 
lipa itse populariteetti tässä kohden Topeliukselle 
vahingoksi Hänen sointuvia, sujuvia tunteenku- 
vauksiaan uskalsi pian jokainen nuorukainen jäl- 
jentää, joka vain äidinkieltään ja runomittaa hal- 
litsi, ja jos esikuvan ansiot tässä tapauksessa kuten 
tavallisesti oppilaiden kyhäyksissä esiintyivät vähen- 
nettyinä, niin heikkoudet sitä paremmin tulivat 

noitten epigonien, Hertzbergin, Reuterin y. m. ru- 
noissa näkyviin. 

Niinpä Topelius ei runoilijana saanut sitä 
tunnustusta, minkä ansaitsi. Häneen nähden to- 
teutui täydessä mä^in se vertaus, jonka Oksanen 
on tehnyt Vänrikki Stoolin laulajasta puhuen: 

Me kaikenlaiset laulajat 

Ja kanteloisen kantajat, 

Meilf ääni vieno maahan vaipuu, 

Kun tämä jättikannel kaikuu. 

Topelius oli Porilaisten marssiin kirjoittanut 
varsin kauniit sanat: 

Skuggor frän de flydda dar, 

Stan upp ur tidens natt och skyllren än med rostiga 

musköter, 

mutta kokonaan ne unohtuivat, kun tuli tunne- 
tuksi Runebergin mahtava: 

Söner af ett folk, som blödt 

Pä Narvas hed, pä Polens sand, pä Leipzigs slätter, 

Liitzens kuUar, 
Än har Finlands kraft g dött! 

Mutta jos suuri yleisö tässä kohden ei tien- 

nyt Topeliukselle antaa täyttä arvoa, on sitä huo- 
mattavampi, miten hyvin Runeberg oivalsi runo- 
veljensä neroa. «Topelius on velho; mihin hän 
vain kajoo, niin siitä tulee runoutta'' kuuluu hän 
kerran lausuneen. Toisen kerran hän sanoi: »To- 
pelius on minun runovaimoni" (min poetiska 
hustru), kuvaten täten parilla sanalla heidän välinsä 
kauniimmin, sattuvammin kuin moni voisi sen 
tehdä pitkillä selityksillä. Ja J. V. Snellman, joka 
vielä vanhanakin niin säälimättömällä suoruudella 
esitti ajatuksensa ketä vastaan tahansa, lausui To- 
peliukselle ylioppilasten jäähy väisjuhlassa v. 1878, 
kun tämä tavallisella kainoudellaan oli sanonut, 
ettei hän ollut tiedemies eikä filosofi, joten muka 
saattoi vaihtaa suoritetut työnsä nuoruuden rajat- 
tomiin toiveihin: „minä sanon sinulle, veli Tope- 
lius, kyllä meillä on tiedemiehiä ja löytyypä niitä 
filosofi-hölmöjä, mutta runoilijaa ei synny joka 
päivä, veli Topelius." 

Voinette näistäkin kaskuista jo vakuuttua 
siitä, että suuret auktoriteetit jo| aikoja ennen kuiri 
yleisö tiesivät täydelleen arvostella Topeliuksen 
runoilijaneron suuruutta, joka siksi vain oli aika- 
laisten silmissä pieni, että se seisoi rinnan Rune- 
bergin runottaren kanssa. 

Muissakin kohden Topelius on jäänyt muit- 
ten varjoon. 

Sanomaiehtimieheksi hänellä oli aivan erin- 
omaiset edellytykset: palavaa isänmaallista intoa, 
monipuolisia harrastuksia ja ennen kaikkea verra- 
ton taito antaa viehättävä muoto kaikelle, minkä 
vain tahtoi lukijalle esittää. Suuresti erehtyy se,, 
joka yksistään »Finska förhäUanden'' nimisten kir- 
jasten mukaan arvostelee hänen kantaansa sano- 
malehdistön silloisia vihollisia kohtaan, kreivi Ber- 
gistä alkaen mitättömimpään sensoriin saakka. 
Nykyajan nuorison ei liioin ole lupa unohtaa, että 
juuri Topelius monta monituista kertaa on paraan 
ja selvimmän muodon antanut tunteille, tulevai- 
suuden-toiveille, jotka juuri silloin liikkuivat jokai- 
sen sivistyneen kansalaisen mielessä. Jos nuo va- 
kavat aatteet, horjumattomat riennot olojen pa- 
kosta olivat runouden muotoon puettavat, niin nii- 
den merkitys ei silti ollut vähempi; ajatelkaatte 
vaan tuota mahtavaa „jäänlähtöä Oulujoesta"" ! 
Erinomaisen sisällyksen Topelius sitäpaitsi kykeni 
lehdelleen antamaan. Siinä ilmestyi ensi kerran 
nuo Välskärin kertomukset, joitten rinnalle pääs- 
syttä ei ole toista ruotsinkielellä kirjoitettua sarjaa 
historiallisia kertomuksia. Päivän tapahtumista hän 

Leopold kapteenin nimellä kirjoitti kuvauksia, joita 
vuosikymmenienkin kuluttua kirjallisuuden harras- 
taja nautinnokseen lukee. 

Mutta Topeliuksen täytyi tässä kohden kil- 
pailla kahden miehen kanssa, jotka hekin, kumpi- 
kin tavallaan, olivat aivan erinomaisia, ja täytyy 
myöntää, että molemmat voittivat hänet, osaksi 
omalla etevyydellään, osaksi asianhaarojen avulla. 
Toinen oli vanhan ajan mies, jos kohta suurin 
uudistajamme koko tällä vuosisadalla, — J. V. 
Snellman; toinen oli uuden ajan edustaja, Robert 
Lagerborg. Kumpikin ansaitsee tässä huomiota, 
sUlä opettavampaa vertausta voipi harvoin tehdä. 

Sittenkuin hallinnollinen mielivalta oli tehnyt 
Saiman vaikutuksesta lopun, saattoi Snellman vielä 
Litteraturbladin kautta ohjata yleistä mielipidettä 
jättiläistarmollaan. Hänen sanansa herättivät kyllä 
usein suuttumusta ja polemiikkia, jopa kiivasta 
vihaakin, mutta vastustamattomasti ne sittenkin 
vaikuttivat kaikkiin julkisessa elämässämme osal- 
lisiin kansalaisiin, pahimpiin vastustajiinkin, — siitä 
ei ainakaan jälkimaailmalla voi olla epäilystä. Nuo 
syvämietteiset pitkät katsaukset, nuo tulta säihky- 
vät riitakirjoitukset, joita ei enää tarvitse Littera- 
turbladin palstoista etsiä, sittenkuin niiden tekijän 

kootut teokset ovat ilmestyneet, antoivat tieteelli- 
sen perustuksen yhteiskunnallisille uudistuksille, 
missä Topelius pikemmin vaikutti tunteisiin ja 
viritti intoa. Snellman oli ladun hiihtäjä, latvan 
taittaja, jonka rinnalla jokainen muu oli pieni, ja 
tässä seurassa Topeliuksen vieno, myöntyväinen 
luonne tietysti näytti heikolta, miehuutta puuttu- 
valta. Muinaisuutemme viehättävimmätkään muis- 
tot eivät voineet aukkoa täyttää, kun vapauttava 
sana ajan polttavista kysymyksistä oli etsittävä 
muualta kuin Topeliuksen lehdestä. 

Ja vähän myöhemmin astui näyttämölle uu- 
den uutukaisUla tamineilla varustettu, senpä t^- 
den vieläkin vaarallisempi taistelija. Papperslyktan 
oli Suomessa uudenaikaisen sanomalehdistön oras, 
mutta Lagerborgin johdolla Helsingfors Dagblad 
varttui vallaksi, jommoista ei myöhemmin mikään 
lehti ole kyennj/t saavuttamaan. Lukuisa toimit- 
tajajoukko,) sisällyksen vaihtelevaisuus ja uutisten 
paljous, ne ne tässä kohden saivat korvata mitä 
Snellman Saimassa oli saanut aikaan verratto- 
malla nerollaan ja ihmeellisellä monipuolisuudella. 
Kannaltaan Dagblad ei ollut läheskään niin omin- 
takeinen ja johdonmukainen kuin Saima tai Lit- 
teraturblad; polemiikissa se ei ollut täysin rehelli- 

Tienkään, mutta erilaisista aineksista se sai luo- 
duksi kannan, joka oli suuren yleisön tarpeitten 
ja kannan mukainen. Niin proosallisia sekä kau- 
nokirjallista arvoa vailla kuin Dagbladin johtavat 
kirjoitukset olivatkin, niin ne sittenkin selittivät rii- 
danalaisia kysymyksiä, totuttaen yleisöä noita ky- 
symyksiä punnitsemaan, ja vastustamattomasti tämä 
kehitt3aieempään valtioelämään soveltuva muoto 
pääsi voitolle. 

Sellaiseen jokapäiväiseen taisteluun ja kes- 
kusteluun Topelius ei ollut luotu, ja Helsingfors 
Tidningar siis tuli vanhanaikaiseksi. Siitä ei ajoissa 
tuUut uusien aatteiden varsinaista ahjoa, vaikka 
se kyllä joka ainoassa numerossaan toi esille tuon 
tunnetun vaalilauselman : qvid verum aiqve decens 
euro et rogo, — harrastan ja etsin mitä on totta 
ja paikallaan. Nerokas Snellman toisella puolen, 
notkea, erinomaisen taitava Lagerborg toisella — 
eipä kumma että Topeliuksen maine sanomalehti- 
miehenä vaaleni: toisenlaisissa oloissa ensimäi- 
seksi luotuna hän ei siiloin voinut saavuttaa kuin 
kolmannen sijan. Ihanimmankin kukan kauneus 
ja tuoksu unohtuvat, missä väkivasaran muser- 
tava voima tai hiotun miekan terävyys ennen kaik- 
kea ovat tarpeen. 

Muutamilla muutoksilla voipi Topeliuksen ase- 
maan historioitsijana sovittaa mitä on sanottu hä- 
nestä sanomalehtimiehenä. 

Ei ole aina kyllin otettu huomioon mitä arvoa 
tälle puolelle Topeliuksen vaikutuksesta on tun- 
nustettava, mutta koska minä äskettäin olen siitä 
laiisimut mielipiteeni, ^ niin en katso tarpeelliseksi 
nj^ ruveta sitä tarkemmin esittämään. Siinä kyl- 
lin, että Topeliuksen teos ^Finland framstäldt i 
teckningar'' sekä varsinkin hänen luentonsa Suo- 
men historiassa, joilla hän sai kokonaisen ylioppi- 
laspolven unohtamaan piintyneet valtiolliset epäi- 
lyksensä luennoitsijaa vastaan sekä monen rin- 
taan laski kulmakivet isänmaalliselle mielelle, yksi- 
näänkin riittäisivät kiijallishistoriassamme säilyttä- 
mään Topeliuksen nimen unohtumasta. Näihin 
ansioihin tuli vielä sitten arvokkaita lisiä, joista 
yliopistollinen kutsumuskiija Aleksanteri I:n sata- 
vuotisjuhlaan ennen kaikkea on huomattava. 

Mutta olipa sattumuksen määräys, että Tope- 
lius tälläkin alueella oli joutuva kahden ajanjakson 
paraitten edustajain väliin ja varjoon. Gabriel 
Reinin huolellinen, tyystin punnitseva, vaivalloi- 



* Katso Valvojaa 1898, siv. 15—23. 

seen tutkimustyöhön perustuva kanta toisella puo- 
len, Yrjö Koskisen uudet, laajat tutkimukset ja 
uudet aatteet toisella — epäedullisempaan asemaan 
ei voinut tulla se historioitsija, joka Topeliuksen 
tavoin tuomitsi sydämellään enemmän kuin jär- 
jellä, sekä pikemmin oli kauas katsova tietäjä kuin 
yksityiskohtien ja kuivien tosiasiain tarkkanäköi- 
nen, tunnollinen selvittäjä. 

Niinpä Topelius tässä kohden ja suurem- 
mallakin syyllä kuin runoilijana jäi toiseen riviin 
seisomaan, eikä itse arvellut kuuluvansa kolman- 
teenkaan. Ylimääräiseksi historian professoriksi 
hän kirjallisten ansioittensa vuoksi oli tullut, kun 
ei vielä historian alalla, paitsi väitöstä muinaisista 
naimistavoista Suomessa sekä esitelmää „Onko 
Suomen kansalla historiaa?'' ollut kirjoittanut muuta 
kuin — Suomen herttuattaresta ja osan Bertelsköl- 
dien ja Larssonien vaiheista. Ja kun vakinainen 
professorinvirka tässä aineessa Reinin erotessa jaet- 
tiin kahtia, jotta kaksi tiettyä tutkijaa molemmat 
liittyisivät yliopistoon, nimitettiin Topelius omatta 
hakemuksettaan toiseen paikkaan, vieläpä kotimai- 
sen historian edustajaksi, joten Yijö Koskinen, 
huolimatta hänen ansioistaan Suomen historian 
tutkimuksessa, pakoitettiin siirtymään yleisen his- 

torian alalle. Kun Topelius päälle-päätteeksi liian 
pitkälle menevällä hyväntahtoisuudellaan antoi ala- 
arvoisten tietojen tutkinnoissa käydä täydestä, niin 
tämä tietysti alensi hänen omaa arvoansa meidän, 
arvosanaa varten lueskelevain nuorukaisten sil- 
missä, ja kun hän, johonJcin määrin runoilijan va- 
paudella asioita käsitellen, usein kyllä saattoi vuosi- 
luvuissa ja pikkuseikoissa erehtyä, samassa kuin 
ihmeen suuremmoisesti ja oikein tiesi kuvata aika- 
kausien ja johtavien henkilöjen pääpiirteet, niin 
nuorison kärsivälUsj^den vähäinen vakka jo oli 
täpösen täynnä. Eipä Topeliuksesta muka ollut 
historioitsijaksikaan. 

Vielä oli tällä ihmeellisellä miehellä muitakin 
ansioita, yksi varsinkin, jota ei| kukaan voinut hä- 
neltä riistää. Hän oli kirjoittanut satuja sellaisia, 
että jos aatteiden ihmeteltävä yksinkertaisuus ja 
ammentamaton syvyys jotakin merkitsevät, niin 
Tanskan kiitetty H. C. Andersen hänen rinnallaan 
muuttuu jokseenkin vähäpätöiseksi. Luonnon kir- 
jan Topelius sitäpaitsi oli tehnyt ensimäiseksi. 
Maamme kirjan hän aikoinaan loi toiseksi kirjaksi 
alkuopetusta varten, molemmat sellaisia, ettei mo- 
nen kansan kirjallisuus voi mainita niiden ver- 
taista. Tulevien polvien kasvattajana hän siten 

esiintyi niin suurena, että suurikin kansa voisi 
itseään onnelliseksi kiittää, jos yhtä puhdas sekä 
jaloaatteinen nuorisonjohtaja syntyisi joka vuosi- 
satana. Tässä Topelius seisoi verrattomana, ilman 
kilpailijoita. Eiköhän hän edes siinä kohden voi- 
nut heti saavuttaa täyden tunnustuksen suloutta.^ 
Mutta tästä puhuen tä3^y minun teille ker- 
toa jotakin, jota kenties ette nykyään tahdo täy- 
dessä määrässä uskoa, vaan jonka kyllä vuosi- 
kymmenen, kahden perästä tunnustanette todeksi. 
Niin kauan kuin leikki ja satu täydelleen tyydyt- 
tävät lasta, elää se niissä kokonaan, mutta lap- 
suuden ja nuoruuden murrosaikana nuo huvituk- 
set äkkiä tuntuvat siksi arvottomilta, että puoleksi 
häpee, jos vielä äskettäin niistä välitti. Usea 
potra poika ei siinä iässä tahdo siitäkään tietää, 
että hänellä on sisaria, on. äiti, — siksi yltyn5rt 
hänen miehuutensa on tuoreimmillaan ollen. Sel- 
laisen kehitysjakson kestäessä satujen kertoja, 
vaikka kuinkakin etevä, ei herätä innostusta, tus- 
kinpa edes kunnioitustakaan. Ja tämä ylenpalttinen 
miehuullisuus oli tarttunut meihin kaikkiin sinä 
meiicillisenä, muutoksista uhkuvana aikana, jolloin 
puolen vuosisadan laiminlyönnit olivat vuosikym- 
menen työllä korvattavat. Siitä syystä Topeliuk- 

sen ansiot nuorison ohjaajana eivät nekään saa- 
neet heti täyttä tunnustusta. Lapsina olimme naut- 
tien lukeneet Pikku Matin, Adalminan helmen, 
sadut Valterista sekä Akselista ja Stiinasta y. m. 
m., mutta vasta kun me aikanamme saimme etsiä 
omille lapsillemme henkistä ravintoa, silloin, mutta 
vasta silloin selvisi meille täydelleen, mikä aarre 
meillä oli ollut, josta emme ajoissa tienneet olla 
kyllin kiitolliset. 

Kun Topelius vihdoin iäkkäänä sai suurem- 
massa määrin kansansuosiota osakseen, jota hän 
jo aikoja ennen oli ansainnut saada, niin se etu- 
päässä oli seuraus siitä, että sukupolvet, joilla Eos 
oli ollut ensimäisenä lukemisena, täydellä itsetie- 
toisuudella palasivat rakkauteen, joka naivisena 
tunteena oli meissä kaikissa leimunnut lapsuuden- 
iässä, — siinä iässä, josta miehuuden riennot ja 
kunto arvaamattomassa määrässä riippuu. 



III. 



Paljon on Topeliuksesta kirjoitettu, paljon 
enemmän tullaan vastedes hänestä kirjoittamaan, 
enkä suinkaan luule tällä lyhyellä esitelmällä voi- 

neeni antaa kuin muutamia viittauksia, joista kum- 
minkin voinee teUle nuoremmille olla ajattelemi- 
sen aihetta sekä kehoitusta tämän miehen toimeen 
lähemmin tutustumaan. Mutta „kun iltaa viel' 
on hetkinen", ja minä tässä kohden olen voinut 
kertoa teille ajoista, joissa minäkin olen ollut mu- 
kana, niin en voi olla lopuksi paria huomautusta 
edellä sanotun johdosta esittämättä. 

Toinen muistutus koskee personallisesti To- 
peliusta, toinen on yleisempää laatua. 

Lujinkin mies, joka näköjään keveästi kantaa 
aikalaistensa tuomion, ei suinkaan ole niin täydel- 
leen karaistu, pansaroitu kuin yleisö tavallisesti 
uskoo; lieneepä hänellä useasti enemmän sydäntä 
kuin monellakin siinä joukossa, joka on valmis 
minä hetkenä tahansa, yhtä huolettomasti kuin 
kiviä järveen nakellen, tuomitsemaan hänet kun- 
niattomaksi maansa kavaltajaksi. Tuimalla ivalla 
Saksan Bismarck saattoi kehua olevansa valtakun- 
tansa „paraiten vihattu mies"; voimansa päivinä 
hän pelkäämättä tulevaisuuden tuomiota ja oman- 
tunnon ääntä ärsytti kansoja taisteluihin, joissa 
kymmentuhansien syyttömäin veri oli valuva maa- 
han, jotta Saksan kovaa kokeneelle kansalle vih- 
doinkin vuosisatojen kärsimysten perästä koittaisi 

onnellisen edistymisen aika, — mutta niin kova 
ei ollut hänkään, etteivät väärät syytökset ja kan- 
salaisten viha olisi syvästi tuntuneet sydämen poh- 
jassa. Hänen valtiolliset kirjeensä ja muistiinpa- 
nonsa paljastavat lukijalle, että tämä vuosisatamme 
mahtavin ja laillansa onnellisin valtiomies ei pit- 
kän elämänsä aikana ole usein saanut häiritsemä- 
töntä iloa nauttia. Sitä useammin hän on masen- 
nuksen hetkiä kestänyt, hetkiä jolloin tyly rauta- 
kansleri, tuo väkivallan sekä valtiollisen itsekkäi- 
S3^den luultu perikuva on hiljaisuudessa kärsinyt 
katkerasti, ehkei surrut sillä tavoin kuin hän, joka 
veljeään vastaan viritetyn pistoolin ojennettuansa 

— illan itki, yöukin kokonaan 

ja aamulla kuin laps viel' itkeskeli. 

Ja tuo meille rakas, rautainen mies, joka 
koko voimansa käytti sorrettujen vapauttamiseen, 
unohdettujen kohottamiseen, — Saiman ja Litte- 
raturbladin horjumaton, voittamaton sankari, on 
hänkin syvästi tuntenut niitä iskuja, niitä lukemat- 
tomia myrkytettyjä nuolia, joita hän sai rintaansa 
kun vakaumuksensa käskyä totellen taisteli, väis- 
tymättä oikeaan tai vasempaan. Hänen kirjoituk- 

sissaan kohtaa meitä silloin tällöin huokaus, joka 
ilmoittaa miehekkään, karaistun luonteen väkisin 
vuosikymmenienkin kuluttua ilmoille pjrkivää mur- 
hetta siitä, että viha tuli paraitten ponnistusten 
palkinnoksi, sekä epäluulo, jopa törkeä panettelu 
vastaukseksi uskollisuudelle, joka yhteisen asian 
vuoksi pani kaikki omat edut alttiiksi. Sitä ih- 
mistä ei ole luotu, jolle aikalaisten tuomio voisi 
olla täydelleen yhdentekevä. 

Koko luonteeltaan on Topelius ollut hieno- 
tunteinen ja arka, jopa liiankin suuressa määrässä 
vaatimaton, ja siitä voipi jo arvata, miten syvästi 
se koski, kun hänet nimettömissä häväistyslau- 
luissa ja juorupuheitten kautta kuvattiin isänmaansa 
kavaltajaksi, tai kun hän vielä 70-vuotisena sai 
viikinkilehtien viivanalaisten raakaa ivaa kestää. 
Mutta niinkuin metsän haavoittunut otus pyrkii 
yksinäisyyteen haavastaan paranemaan tai yksi- 
näisyydessä kuolemaan, niin Topelius ei ole näitä 
kärsimyksen ja tuskan hetkiä näyttänyt muille kuin 
kenties perheen pienimmälle piirille ja Jumalallensa. 
Niistä lukemattomista runoista ja kirjoituksista, 
joissa hän tunteilleen antoi näkyvän muodon, en 
ole tavannut yhtään, missä hän olisi paljastanut 
sjryttömästi loukatun murhetta tahi katkeralla suut- 

tumukselia viskannut herjaajalle musertavan vas- 
tauksen. Minun täj^yy sanoa, että niin paljon 
hyvää kuin Topeliuksesta onkin kirjoitettu, niin 
tämä piirre sittenkin on liikuttavimpia. Raamattu 
puhuu «Karitsan vihasta", ja jos alhaista ja kurjaa 
täytyi rangaista, niin Topeliukselta ei sanoja uu- 
punut. Mutta kun oma maine tuli kysymykseen, 
liittyi hänessä karitsan kaltainen vienous sanka- 
ruuteen ilman vertaistansa. Vai millä nimellä so- 
pisi muuten tuota tosikristillistä nöyryyttä mainita, 
jolla Topelius läpi koko elämänsä kantoi perso- 
nallisia loukkauksia, vastaamatta niihin koskaan 
sanallakaan? 

Mutta toisellekin havainnolle yllä oleva esi- 
tys antaa aihetta. 

Yleisen opinionin merkitystä ja valtaa on 
ammoisista ajoista asti tunnustettu, ja tietysti on 
yhteiskunnallisen kehityksen ihanteena päästä sii- 
hen, että jokainen täysi-ikäinen mies tai nainen 
tuntee ja käsittää yhteisiä asioita niin hyvin, että 
hänellä voi niissä olla vakaa kanta. Mutta useinpa 
oikea kuva ja irvikuva tässä kohden seisovat vie- 
retysten: mistä voi tietää, onko „ kansan ääni" 
todellakin niin oikea ja varma, että sitä voi «Ju- 
malan ääneksi" tunnustaa? 

Jälkimaailmalle asia on verrattain helppo. 
Ylempänä kerrotussa esimerkissä pysyäksemme: 
jos 1850-luvulla vakaumus, että Topelius oli otta- 
nut rahasta pettääkseen isänmaataan, suurissa pii- 
reissä olikin niin yleinen, että jokainen toiseen 
suuntaan puhuva varmaan saattoi saada samat 
syytökset silmillensä, kun herjattua puolusteli, niin 
asema sittemmin on täydelliseksi vastakohdaksi 
muuttunut. Varmaan on vielä elossa montakin 
miestä, jotka tuohon enemmistöön kuuluivat, mutta 
ei ole kuultu kenenkään nykyänsä kehuskelevan 
siitä, että hän on tuon häväistyslaulun sepittänyt 
tahi tehnyt parastaan sille julkisuutta antaakseen. 
Niin valtaava kuin enemmistö silloin saattoi olla, 
kuin tuhka tuuleen on se miespolvessa ehtinyt 
kadota; sen jälkiä ei löydettäisi, — jollei sattuisi 
noilta ajoilta olemaan tallella kellastuneita pape- 
reita, jotka puhuvat itse puolestaan. 

Mutta vaikka te kaikki olettekin siinä iässä, 
että voitte toivoa saavanne vielä monen vuosikym- 
menen ajan toimia isänmaan palveluksessa, niin 
ette varmaan tyydy siihen vain, että kenties elä- 
mämie loppupuolella saatte nähdä totuuden ilme- 
nevän asiassa, joka tänään on teille pääkysymyk- 
senä. Te muistatte kenties muitakin tapauksia, 

jolloin eilispäivän valhe on tämän päivän totuus. 
Missä ovat nykyänsä nuo uljaat sankarit, jotka 
omasta merkityksestään täysin vakauneina aikoi- 
naan vaativat historian lehdille merkityksi, että he 
olivat selvänäköiset isänmaanystävät ja kannas- 
saan horjumattomat, kun J. V. Snellman vuosisa- 
dan keskipalkoilla muka möi maansa ja kurjasti 
kullalle kumarteli? Olipa yleisön tuomio silloinkin 
niin yleinen, että melkoista rohkeutta tarvittiin, kun 
vastavirtaa soudettiin. Noissa harvoissa rohkeissa 
oli sittenkin enemmän järkeä kuin koko tuolla 
suurella joukolla, jolla oli lammaslauman yksimie- 
lisyys. Jos myöhemmin on entisen enemmistön 
miehiä kysytty noista asioista, kuuluu vastaus 
aina: minä olen aina epäillyt noita puheita; minä 
en ole kaikessa seisonut enemmistön kannalla! 
Tämmöiset miehet eivät ole lapsuudessaan käsit- 
täneet Topeliuksen sattuvaa sanaa, että pallo saa 
kyllä olla gummielastikumista tehty, vaan ei oikeu- 
dentunto. 

Mutta millä tavoin voipi sitten riidan kes- 
täessä saavuttaa sellaisen kannan, josta ei vastedes 
tarvitse itsensäkään edessä hävetä? 

Kysymys on tärkeä, levottomina aikoina var- 
sinkin. Vuosituhannen takaa kaikuva kysymys: 

mikä on totuus? ei koskaan tunkeudu mieleemme 
niin painavana, kuin jos toisen henkilön kalliin 
omaisuus, hänen kunniansa on kysymyksessä. 
Niille varsinkin, jotica tahtovat kansansa opettajiksi 
valmistautua, on tässä kohden välttämätöntä päästä 
selvyyteen. 

Siinä kohden uskallan vanhempana ystävänä 
antaa teille pari neuvoa, jotka eivät ole uusia, ei- 
vätkä suinkaan riitä kaikkia vaikeuksia ratkaise- 
maan, mutta jotka kenties sittenkin monessa tilassa 
voivat säästää teiltä katkeran katumuksen hetkiä. 

Toivottavasti minun ei tarvitse teille selittää 
sen personallisen itsetunnon merkitystä, ettei ikinä 
eikä millään ehdolla mene nimettömästi ja väijy- 
vän vihollisen tavoin toisen kunniaa loukkaamaan. 
Nimettömät häväistykset, olkootpa mitä laatua ta- 
hansa, ovat aina kunniallisen keskustelun tai toi- 
minnan ulkopuolella, kuinka usdn solvaajat niihin 
turvautuvatkin. Siinä vain voipi rehellinen tais- 
telu, voipi vaali ristiriitaisten näkökohtien välillä 
tulla kysymykseen, missä mies seisoo miestä, syyt 
syitä vastaan. 

Mutta siinäpä vaikeus on, ettei valtiollisissa 
asioissa aina voi syitä tietää, koska lähemmät 
asianhaarat tavallisesti pääsevät jtdkisuuteen vasta 

myöhemmin. Millä tavoin voipi silloin tulla totuu- 
den perille, jos vaillinaisiin tietoihin täytyy tur- 
vautua, mutta asian arvosteleminen ei siedä vii- 
vytystä? 

Silloin, nuoret ystävät, löytyy vielä ojennus- 
nuora, joka ei vie harhaan. Olettakaamme aina 
vastustajasta, että hänkin on koettanut täysin rehel- 
lisesti toimia, kuullen omantuntonsa? ääntä. Sisäi- 
sistä vaikuttimista tuomitsee yksinään Jumala, — 
me ihmiset voimme surkeasti erehtyä, jos siihen 
työhön rupeamme. Jos joku onl tullut päätöksiin, 
jotka meistä oudoilta tai vääriltä tuntuvat, niin 
sillä ei ole sanottu, että me asiaa} tarkemmin tun- 
tematta kykenisimme sitä paremmin punnitsemaan 
kuin se, jolle tuo kaikki on tuttua. Älkäämme 
liioin kiiruhtako tuomitsemaan silloin, kun hetken 
kiihtynyt mieliala vaatii tyydytystä, mutta järjen 
kylmä kritiikki oft vaiti, vaan odottakaamme, kun- 
nes asian rauhallinen punnitseminen käypi mah- 
dolliseksi. Älkäämme myöskään rientäkö moitti- 
maan sitä, joka on estetty itseään puolustamasta, 
sillä semmoisissa oloissa toteutuu joka päivä sil- 
miemme edessä, kuten Andersenin tunnetussa sa- 
dussa, että yhdestä höyhenestä tulee viisi kanaa, 
oikeammin sanoen viisi ankkaa. 

Muistakaamme ennen kaikkea, että meistä 
ken hyvänsä kerran yoipi joutua samanlaisen ar- 
vostelun esineeksi, vaikkei monikaan meistä voi 
odottaa tulevansa tuohon kadehdittuun, ehkei ka- 
dehdittavaan asemaan, jossa yksilön täytyy toi- 
mia kymmentuhansien, satatuhansien kootulla voi- 
malla. Tuskastuttavalta tuntuu silloin, jos itse 
olemme sellaisissa asemissa oleville tehneet vää- 
ryyttä. Kaikki mitä te tahdotte että ihmisten pitää 
teille tekemän, niin te myös heille tehkäät, — 
siinä neuvojeni ydin ja loppuponsi. 

„ Sehän on aapisessa'', sanoi Pikku Matti 
maaherralle, joka hänelle hyvät opetukset antoi. 

„Niin on", vastasi maaherra. „ Mutta se ei 
ole kaikkien sydämessä." 



►» 



— 34 



I^ustannuksellamtne on ilmestynyt: 

Z. Topeliuksen muisto. 

Esitelmä Porthanin juhlassa 9 p. Marraskuutu 
1898. Pitänyt Eliel Aspelin. Teokseen liittyy ennen 
julkaisematon kuva Topeliuksesta hänen olessa 25 
vuoden ikäinen. Hinta: 1: — •. 

Päivälehti lausuu tästä kirjasta : „Pieiii sievä lähemmä 4" 
sivua sisältävä kirjanen, jonka tekijä itse on toimittanut sekt» 
suomeksi että ruotsiksi ja joka on koristettu muotokuvalla, j-o k <i 
esittää Z. Topeliusta 25 vuoden vanhana, siis vuonna 1843, jol- 
loin sen lyijykynällä piirusti eräs nuori nainen neiti Maria Prytz. 
Tämä rintakuva näyttää meille kainon nuorukaisen, joka kat- 
selee eteensä alasluoduin, tilieiden silmäripsien varjostamin 
katsein". 

„Mutta palatkaamme hra Aspelinin kiijaseen, jolla on 
onni osaksi perustua ennen julkaisemattonmn otteisiin 
Z. Topeliuksen omasta päiväkirjasta ynnä muistiinpa^ 
nolliin, |otka eläessään oli telmyt liistoriantutki^a, kir|as>- 
tonlioitta^a S. O. Elmgren. Tekijä kertoo Topeliuksen lap- 
suudesta IJudessakaarlebyyssä sekä kouluvuosista Oulussa, joiun* 
hänen isänsä lähetti hänet suomea oppimaan". 

„Saajnme edelleen seurata jo 14 vuotiaana runoilevaa 
nuorukaista Helsinkiin, jossa hän asui Runebergin perheessä 
nauttien hänen opetustaan". 

Hän (tekijä) lopettaa kuvauksensa noin vuoteen 1854, jol- 
loin Topelius nimitettiin ylimääräiseksi professoriksi Suomen 
historiassa. Mutta lähinnä edellisestä, vuoden 1840 ja viime- 
mainitun vuoden välisestä ajanjaksosta, tekijä on ollut tilaisuu- 
dessa runsaista lälitcistään ammentamaan joukon uusia 
tietoja, ^otka ovat aikakaudelle |a runoilijalle kuvaavia. 

„ Jos lopuksi mainitsemme, että kirjanen sisältää valai- 
sevia kertomuksia senaikuisesta ylioppilaselämästä, eten 
kin pohjalaisen osakunnan keskuudessa, sekä sensuurirettelöista 
että tekijä lausuu sattuvia mietteitä „ Välskärin tarinoista" seka 
rtinoili^an varsinaisesta suuruuden ajasta Koivuniemellä, 
että hänen kielensä on yksinkertaista ja huolellista ja hän hfio- 
mattavalla lämmöllä käsittelee ainettansa, selvinnee, että täi la 
ilmoituksella on tarkoitus suosittaa puheenalaista elämäkerral- 
lista kuvausta suomalaisille lukijoille". 

Helsingissä Kesäkuulla 1899. 

i^ustannusoseikeylitiö Otava, 
flitita ■ — : 50 penniä. 

